Germaniya hukumati Turkiyaga qurol yetkazib berishni muzlatib qo‘yishi mumkin. Bu ikki davlat o‘rtasidagi mojaroning keskinlashayotgani sabab ro‘y berishi ehtimolga yaqin. Bu haqda Bild tabloidi GFR hukumatidagi manbalarga asosan yozmoqda. «Turkiyaga eksport kafolatlarini nafaqat qayta ko‘rib chiqish, balki ular boshqa bo‘lmasligi haqida ma’lum qilish kerak», - deya xabar qilgan «90/Yashillar ittifoqi»dan bundestag vitse-spikeri Klaudiya Rot. Uning ta’kidlashicha, qurol yetkazib berish darhol to‘xtatilishi lozim. Avvalroq Turkiya Germaniyani «katta siyosiy mas’uliyatsizlik»da ayblagani xabar qilingandi.